**Միրիամ Դալլի** (մայիսի 19, 1976(1976-05-19), Սեյնթ Ջուլիանս, Eastern Region (Lvant), Մալթա), լեյբորիստական կուսակցության մալթացի քաղաքական գործիչ և նախկին լրագրող, որը Մալթայի խորհրդարանի անդամ է 2020 թվականից։ 2014-2020 թվականներին եղել է Եվրախորհրդարանի անդամ (*MEP*)։

Կրթություն
----------

Դալլին Մալթայի համալսարանում ավարտել է իրավագիտության բակալավրի առաջին աստիճանով[*փա՞ստ*]: Հետագայում ավարտել է հաղորդակցության բակալավրը (1998 թվական)։ Ստացել է մագիստրոսի աստիճան եվրոպական ուսումնասիրություններում (2003 թվական) և բիզնեսի կառավարման ոլորտում (2001 թվական)։

Գործունեություն լրագրության մեջ
-------------------------------

Դալլին լրագրության մեջ իր գործունեությունն սկսել է ուսման ընթացքում՝ ավելի քան 15 տարի աշխատելով հաղորդակցման ոլորտում։ Նա պատրաստել և ներկայացրել է ընթացիկ ծրագրեր, ինչպիսիք են` *TRIP*-ը, *TEAM*-ը և *TX*-ը։ 2007 թվականին Մալթայի ազգային մրցանակաբաշխության ժամանակ Դալլին ճանաչվել է լուրերի լավագույն հաղորդավար, հաղորդումների լավագույն հաղորդավար և ընթացիկ հաղորդումների լավագույն հաղորդավար։

2005-2009 թվականներին Դալլին աշխատել է որպես *ONE TV*-ի և *ONE Radio*-ի նորությունների խմբագիր՝ դառնալով հեռուստատեսության առաջին մալթացի կին խմբագիրը։

Կառավարության խորհրդական
------------------------

Դալլին քաղաքականապես նշանակվել է էներգետիկայի և ջրերի պահպանման նախարարության խորհրդական, պատասխանատու է եղել հաղորդակցությունների, կորպորատիվ սոցիալական պատասխանատվության և շահագրգիռ կողմերի կառավարման համար։

Քաղաքական գործունեություն
-------------------------

### Եվրախորհրդարանի պատգամավոր, 2014-2020 թվականներ

Իր առաջին քաղաքական գործունեության ընթացքում Դալլին հաջողությամբ մասնակցել է 2014 թվականի Եվրոպական ընտրություններին Մալթայում։

Նա քարոզարշավ է իրականացրել *Priorita Malta* (Առաջնահերթ Մալթա) մանտրայի հիման վրա՝ ընդգծելով իր հանձնառությունը՝ կենտրոնանալու երկրի համար կարևորագույն հարցերի վրա, ինչպիսիք են` աշխատատեղերի հնարավորությունները, անկանոն ներգաղթը, մատչելի էներգիան, ԵՄ ֆինանսավորումը, երիտասարդությունը և բիզնեսի համար բյուրոկրատիայի կրճատումը։ Նրա թեկնածությունը հավանություն է տվել Մալթայի վարչապետ Ջոզեֆ Մուսկատը, ասելով, որ լեյբորիստական կուսակցությանն անհրաժեշտ են նվիրված եվրախորհրդարանականներ։

ԵՄ ընտրություններում Դալլին հավաքել է մոտ 23,500 առաջին նախապատվության ձայներ, ինչը նրան դարձրել է երրորդ թեկնածուն՝ ամենաշատ ձայներ ստանալով։ Նա դարձել է առաջին լեյբորիստ կին պատգամավորը, որն ընտրվել է Եվրախորհրդարանում, այն բանից հետո, երբ նախորդ տարի երեք կին պատգամավորներ ընտրվել են միայն կրկնակի ընտրությունների միջոցով։ *TVM*-ին տված իր առաջին մեկնաբանություններում նա շնորհակալություն է հայտնել ընտրողներին՝ տրված պարտականությունների համար և խոստացել քրտնաջան աշխատել մալթացիների կարիքների համար։

Խորհրդարանում Դալլին եղել է Շրջակա միջավայրի, հանրային առողջության և սննդի անվտանգության (*ENVI*) ու խնդրագրերի հանձնաժողովի (*PETI*) անդամ։ 2020 թվականին նա միացել է Քաղցկեղի դեմ պայքարի հատուկ կոմիտեին։ Ի հավելումն իր հանձնաժողովային առաջադրանքների, նա եղել է Մաղրիբի երկրների և Արաբական Մաղրիբի միության հետ հարաբերությունների հարցերով խորհրդարանի պատվիրակության կազմում։

Դալլին եղել է նաև Արդյունաբերության, հետազոտությունների և էներգետիկայի կոմիտեի (*ITRE*), Քաղաքացիական ազատությունների, արդարադատության և ներքին գործերի կոմիտեի (*LIBE*), ԵՄ-Հայաստան, ԵՄ-Ադրբեջան և ԵՄ-Վրաստան խորհրդարանական համագործակցության պատվիրակության փոխարինող անդամ։

2016 թվականի հոկտեմբերին Դալլին ընտրվել է *ENVI* կոմիտեի համակարգող՝ Եվրախորհրդարանում սոցիալիստների և դեմոկրատների անունից՝ փոխարինելով գերմանացի պատգամավոր Մաթիաս Գրոտին։ Նա վերընտրվել է 2017 թվականի հունվարին։ Դա ստիպել է *VoteWatch.eu*-ին Դալլիին համարել Եվրախորհրդարանի միջնաժամկետ վերադասավորումների հաղթողներից մեկը՝ հավելելով, որ նա ցույց է տվել Եվրախորհրդարանի երկու խոշոր կուսակցությունների միջև բանակցություններ վարելու ունակություններ։ Նա ներկայացրել է Եվրոպական խորհրդարանը Կլիմայի փոփոխության կոնֆերանսում (*COP21*), որը տեղի է ունեցել 2015 թվականի դեկտեմբերին Փարիզում։

2019 թվականի ընտրություններից հետո Դալլին ընտրվել է *S&D Group*-ի փոխնախագահ՝ նախագահ Իրատքսե Գարսիայի ղեկավարությամբ։

### Մալթայի խորհրդարանի անդամ, 2020 թվականից մինչ օրս

2020 թվականի հոկտեմբերին Դալլին ընտրվել է Մալթայի խորհրդարանում՝ փոխարինելով Էթյեն Գրեխին։ 2020 թվականի նոյեմբերին Դալլին նշանակվել է էներգետիկայի, ձեռնարկությունների և կայուն զարգացման նախարար։

Այլ գործունեություն
-------------------

* Եվրոպայի ընկերներ, հոգաբարձուների խորհրդի անդամ (2020 թվականից)

Ճանաչում
--------

2015 թվականին Դալլին ճանաչվել է Եվրախորհրդարանի լավագույն հինգ նոր պատգամավորներից մեկը *The Parliament Magazine*-ի կողմից։ 2016 թվականի մարտին նա ընտրվել է «Տարվա պատգամավոր» էներգետիկայի ոլորտում։

2017 թվականին Դալլին առաջադրվել է *MEP* մրցանակաբաշխության երկու տարբեր անվանակարգերում՝ հանրային առողջություն և շրջակա միջավայր։ Նա արժանացել է Հանրային առողջության մրցանակին, որը ճանաչել է նրա աշխատանքը այնպիսի հարցերի շուրջ, ինչպիսիք են՝ հոգեկան առողջությունը, աուտիզմը և մանկական ուռուցքները։

2017 թվականի մարտին Դալլին *VoteWatch Europe*-ի կողմից ստացել է երկրորդ ամենաազդեցիկ տեղը Եվրախորհրդարանի պատգամավորների բնապահպանական քաղաքականության առումով։ Եվրախորհրդարանի պատգամավորներ Գերբեն-Յան Գերբրանդիի և Բաս Էյխաուտի հետ Դալլին դիտվել է որպես առաջատար բնապահպանական քաղաքականություն վարող՝ ԵՄ-ում առաջընթացի համար։

Ծանոթագրություններ
------------------

1. ↑  «Broadcasting Authority programme awards». *Times of Malta*. 2002 թ․ նոյեմբերի 20. Վերցված է 2017 թ․ մայիսի 30-ին.
2. ↑  «Times of Malta ‒ Television award winners». *Times of Malta*. 2007 թ․ նոյեմբերի 25. Վերցված է 2017 թ․ մայիսի 30-ին.
3. ↑  «Is The glass ceiling in Maltese journalism starting to crack?». *Independent.com.mt*. 2005 թ․ հուլիսի 31. Վերցված է 2017 թ․ մայիսի 30-ին.
4. ↑  «Times of Malta ‒ Dalli puts Malta first». *Times of Malta*. 2013 թ․ նոյեմբերի 28. Վերցված է 2017 թ․ մայիսի 30-ին.
5. ↑  «Muscat: Labour needs MEPs in the Miriam Dalli mould». *MaltaToday.com.mt*. 2014 թ․ մայիսի 21. Վերցված է 2017 թ․ մայիսի 30-ին.
6. ↑  «European Parliament Elections - 2014 Count 1-10». *Gov.mt*. Վերցված է 2017 թ․ մայիսի 30-ին.
7. ↑  «Bil-filmat: Eletta Miriam Dalli». *Tvm.com.mt*. Վերցված է 2017 թ․ մայիսի 30-ին.
8. ↑  Members of the Special Committee on Beating Cancer Արխիվացված 2021-11-12 Wayback Machine European Parliament, press release of July 9, 2020.
9. ↑  «Movers and Shakers | 31 October 2016 | The Parliament Magazine». *Theparliamentmagazine.eu*. Վերցված է 2017 թ․ մայիսի 30-ին.
10. ↑  «Miriam Dalli confirmed as S&D Coordinator for the Environment and Public Health Committee». *Independent.com.mt*. 2017 թ․ հունվարի 25. Վերցված է 2017 թ․ մայիսի 30-ին.
11. ↑  «Who are the winners and losers of the European Parliament's reshuffle?». *Votewatch.eu*. 2017 թ․ փետրվարի 7. Վերցված է 2017 թ․ մայիսի 30-ին.
12. ↑  The S&D Group elects its new Bureau S&D Group, press release of June 19, 2019.
13. ↑  Mia Bortolani (October 23, 2020), Movers and Shakers *The Parliament Magazine*.
14. ↑  «Updated (2): PM announces Cabinet reshuffle - 4 new ministers, 3 others have change in portfolio». *Malta Independent*. 2020 թ․ նոյեմբերի 21. Վերցված է 2021 թ․ հունվարի 1-ին.
15. ↑  Friends of Europe appoints 29 new members to its Board of Trustees Friends of Europe, press release of June 25, 2020.
16. ↑  «Miriam Dalli named as one of the best new MEPs». *Times of Malta*. 2015 թ․ փետրվարի 5. Վերցված է 2017 թ․ մայիսի 30-ին.
17. ↑  «Comodini Cachia, Dalli and Metsola win MEP Awards». *Tvm.com.mt*. Վերցված է 2017 թ․ մայիսի 30-ին.
18. ↑  «Shortlist | MEP Awards». *Mepawards.eu*. Արխիվացված է օրիգինալից 2015 թ․ ապրիլի 13-ին. Վերցված է 2017 թ․ մայիսի 30-ին.
19. 1 2  «Miriam Dalli chosen as MEP of the Year for Public Health». *Independent.com.mt*. 2017 թ․ մարտի 23. Վերցված է 2017 թ․ մայիսի 30-ին.
20. ↑  «Tints of Green: Who Influences Environmental Policy in the European Parliament and How?VoteWatch». *Votewatch.eu*. 2017 թ․ մարտի 21. Վերցված է 2017 թ․ մայիսի 30-ին.

Արտաքին հղումներ
----------------

* Bio at the European Parliament

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Միրիամ Դալլի» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | Եվրախորհրդարան |

 |